24ITP-5

EH Bildu-Nafarroa taldeko foru parlamentari Eneka Maiz Ulaiar andreak, Nafarroako Parlamentuko Erregelamenduaren babesean, interpelazio hau aurkezten dio Nafarroako Gobernuari, Osoko Bilkuran eztabaidatu dadin:

18/1986 Foru Legean, Euskarari Buruzkoan, 1. artikuluan jasotzen da Legearen helburuetako bat dela herritarrek euskara jakin eta erabiltzeko duten eskubidea babestea eta hori betetzeko tresnak zehaztea.

Horretarako, helduen euskalduntzea arlo estrategikoa da, euskarazko hiztun berriak irabazteko bidea baita. Orobat, euskaraz jabetzeaz gain, euskaltegietan edo bestelako euskara ikastegietan aritzen diren ikasle helduek erabilerarako jauzia egin dezaten erraztea ere oso garrantzitsua da.

Bestalde, PSN, Geroa Bai eta Contigo-Zurekin alderdiek 2023-2027 legealdirako adostu zuten Akordio Programatikoan, 12.4. puntuan, jasotzen da helduen euskalduntzea sustatuko dela.

Horregatik guztiagatik, interpelazioa aurkezten dio Nafarroako Gobernuari helduen euskalduntze eta alfabetatzeari buruzko politika orokorraz.

Iruñean, 2024ko otsailaren 14an

Foru parlamentaria: Eneka Maiz Ulaiar